open-index/open-wikipedia-markdown huggingface dataset:
Roger Peterson

**Roger Francis Peterson** (☆ 1 di december 1980 na Savaneta) ta un musico Arubano-Hulandes. E tabata e cantante principal di Intwine, un banda Hulandes di rock cu tabata activo di 2001 te cu 2010. E ta ademas conoci pa su participacion den e prome temporada di *Idols*, un show di talento na Hulanda.

Na 2017 el a colabora cu Jeon como cantante riba e cantica y music video 'It is what it is'. 

## Bida y educacion
Despues di completa vwo na Colegio Arubano, Peterson a studia na e Rockacademie Tilburg, un instituto conoci pa a produci diferente artistanan cu fama internacional.  Durante su estudio na e insituto aki, Peterson a conoce e futuro miembronan di Intwine. 

Despues cu e grupo Intwine a desintegra Peterson a bay biba fiho atrobe na Aruba. Den su actuacionnan den club local, hotel y festivalnan, hunto cu entre otro e bandanan So What! y Rooster Farm, e ta presenta piesanan di Intwine y otro gruponan.

Su tata, Romeo 'Romy' Cordell Peterson, ex director di e Martin Luther-King School na Aruba, a fayece na 2023. 

## Discografia

### R&M
**Album di studio:**
* *The R&M Project* (2000)

### Intwine
**Album di studio:**
* *Intwine* (Dureco, 2003)
* *Perfect* (V2 Records, 2004)
* *Pyrrhic Victory* (V2, 2006)
* *Kingdom of Contradiction* (Tiefdruck-Musik/Universal Music Group, 2009)
Connecticut

**Connecticut** (abreviá *CT*) ta un di e sinkuenta (50) estado di e pais Estadonan Uni di Merka. Aunke e tin mas nòmber, su nòmber di kariño ofisial ta "The Constitution State".  E estado tin un poblashon di 3,605,944 hende (2020) i su kapital ta Hartford.
Maryland

**Maryland** (abreviá **MD**) ta un di e sinkuenta (50) estado di e pais Estadonan Uni di Merka, situá den e region meimei na kosta atlántiko di e pais. in un poblashon di 6,177,224 hende (2020) i su kapital ta Annapolis. E siudat mas grandi di e estado ta Baltimore.
Michigan

**Michigan** (abreviá **MI**) ta un di e sinkuenta (50) estado di e pais Estadonan Uni di Merka. E estado tin un poblashon di 10,077,331 hende (2020) i su kapital ta Lansing. E siudat mas grandi di e estado ta Detroit.
Rhode Island

**Rhode Island** (abreviá **RI**), konos tambe komo "The Ocean State" i den boka di pueblo komo "The Biggest Little State", ta un di e sinkuenta (50) estado di Estadonan Uni di Amérika. E ta e estado merikano mas chikito den superfisie i tin un poblashon di 1,098,163 habitante (2020). Su kapital i siudat mas grandi ta Providence.
New Hampshire

**New Hampshire** (abreviá **NH**) ta un di e sinkuenta (50) estado di Estadonan Uni di Merka, situá den region nortost di e pais. E ta e di sinku estado mas chikito den superfisie i tin un poblashon di 1,377,529 habitante (2020). Su kapital ta Concord i e siudat mas grandi ta Manchester.
South Carolina

**South Carolina** (abreviá **SC**), konosi tambe komo "The Palmetto State", ta un di e sinkuenta (50) estado di Estadonan Uni di Merka, situá den region di kosta atlántiko. E tin un poblashon di 5,190,705 habitante (2021). Su kapital ta Columbia i e siudat mas grandi ta Charleston.
6 di desèmber

**6 di desèmber** ta e di 340 dia di aña (341 den un schrikkeljaar) riba e kalènder gregoriano. Ta resta 25 dia pa e aña terminá. 

## A sosodé
* 1917 - Finlandia i Lituania ta deklará independensia di Rusia.
* 1985 - Ta lansa ofisialmente e bandera, eskudo i himno nashonal di Saba. Anualmente ta konmemorá e suseso aki riba Dia di Saba.
* 1998 - Na Venezuela Hugo Chávez ta gana e elekshon presidensial.
* 2024 - Aruba ta tene elekshon adelanta pa Parlamento di Aruba. Partidonan AVP (9), MEP (8), FUTURO (3) i PPA (1) ta logra representashon den Parlamento di Aruba. 

## A nase
* 1964 - Jorien Wuite, polítiko di Sint Maarten.

## A fayesé

## A selebrá/konmemorá
*  - Dia di Independensia
*  - Dia di Konstitushon
South Dakota

**South Dakota** (abreviá **SD**), tambe konosi komo "Mount Rushmore State", ta un di e sinkuenta (50) estado di Merka. E tin un poblashon di 895,376 habitante (2021). Su kapital ta Pierre. E siudat mas grandi di e estado ta Sioux Falls.
7 di desèmber

**7 di desèmber** ta e di 341 dia di aña (342 den un schrikkeljaar) riba e kalènder gregoriano. Ta resta 24 dia pa e aña terminá. 

## A sosodé
* 1941 - Avionnan hapones ta ataká Pearl Harbor, e base di marina merikano na Hawaii i ta ehekutá na mesun momentu un bombardeo aereo di Hong Kong, un kolonia real britániko.

## A nase
* 1930 - Edgard Supriano († 1988), músiko i direktor musikal di Kòrsou.
* 1946 - Emily de Jongh-Elhage, èks-polítiko di Kòrsou i e ultimo promé minister di Antias Hulandes (2006-2010).
* 1947 - Anne-Marie Braafheid, Miss Kòrsou 1968, modelo i aktris di Kòrsou.

## A fayesé

## A selebrá/konmemorá
Ciro Kroon

**Ciro Domenico Kroon** (☆ 31 di yanüari 1916 na Kòrsou – † 9 di yüni 2001) tabata un polítiko antiano. E tabata promé minister di Antias Hulandes di 1968 te 1969. Durante su término komo promé minister a tuma lugá e rebelion obreril, yamá Trinta di Mei.

## Bida
Ciro Kroon tabata alumno di St. Thomascollege. Despues di gradua di MULO el a bai traha na e kas komersial C. Winkel & Zonen. Na 1942 el a drenta servisio di gobièrnu sentral laborando te 1951 na departamentu di Asuntunan Sosial i Ekonómiko.

El a desaroyá den un polítiko eksperensiá i tabata aktivo tantu riba nivel insular komo nashonal. Na 1944 e tabata, huntu ku Efraïn Jonckheer un di e kofundadónan di Partido Demokrat (DP). Despues di e lantamentu riba dia 30 di mei 1969 na Willemstad Kroon a distansiá su mes di e partido. Seguidamente e ta funda fin di novèmber 1970 e partido MASA (despues PSD), di kual e tabata lider.
Boy Rozendal

**Sylvius Gerard Marie (Boy) Rozendal** (☆ 4 di yüli 1928 na Kòrsou - † 10 di yüni 2003 na Willemstad) tabata un polítiko kurasoleño di Partido Demokrat (DP). E tabata promé minister di Antias Hulandes di 1977 te 1979. Previamente e tabata minister di Finansa di 1969 te 1971 i minister plenipotensiario di Antias Hulandes di 1971 te 1975.

## Biografia
Boy Rozendal a nase dia 4 di yüli 1928 na Kòrsou, yu di Maria Abbad i Ernesto J. Rozendal, kende tabata polítiko, miembro di Konseho Insular i diputado di Kòrsou. Otro miembronan di famia ku a skohe pa subi arena polítiko tabata su ruman Frank Rozendal i su yu muhe, Elsa Rozendal. Boy Rozendal ta kompletá su enseñansa sekundario na Peter Stuyvesant College i ta kontinua su estudio na Hulanda na Universidat di Amsterdam. Na 1957 e ta optené su lisensiado den siensia polítiko i sosial na Universidat di Ginebra. Na su regreso na Kòrsou, Rozendal a bai traha pa gobièrnu i den e promé mita di dekada 1960 tabata okupá e puesto di hefe interino di e servisio di informashon di Antias Hulandes (Regeringsvoorlichtingsdienst, RVD). 

Na 1958 Rozendal ta uni na Partido Demokrat. Un aña despues e ta debutá den Konseho Insular, okupando su asiento pa diestres aña largu. Durante e periodo aki e tabata tambe diputado di finansa i asuntunan general durante sinku aña. Na 1966, e ta wòrdu elegí pa promé bes den Parlamento di Antias Hulandes. 

Rozendal tabata minister di Finansa i vise-premier di Antias Hulandes bou di gabinete Petronia di 1970 te 1971. Durante gabinete Isa-Beaujon di 1971 te 1973 ela sirbi komo minister plenipotensiario di Antias Hulandes na Den Haag. Desde 1973 e tabata presidente di Partido Demokrat di Kòrsou. 

Despues di retira di polítika Rozendal tabata aktivo komo reportero i editor. Entre 1990 i 1994 e ta bolbe drenta parlamento antiano. Dia 10 di yüni 2003 e ta fayesé na edat di 74 aña na Willemstad.

## Honor
*  - Kabayero (*Ridder*) den Orden di Leon Hulandes
*  - Komendador den Orden di Libertador
9 di desèmber

**9 di desèmber** ta e di 343 dia di aña (344 den un schrikkeljaar) riba e kalènder gregoriano. Ta resta 22 dia pa e aña terminá. 

## A sosodé
* 1991 - Disolushon ofisial di Union Sovietiko.

## A nase
* 1935 - Domi Tromp († 2023), edukadó, aktor i polítiko arubano. 
* 1958 - Helmin Wiels, trahadó sosial, aktivista i polítiko yu di Kòrsou.

## A fayesé

## A selebrá/konmemorá
* Dia Internashonal kontra Korupshon
10 di desèmber

**10 di desèmber** ta e di 344 dia di aña (345 den un schrikkeljaar) riba e kalènder gregoriano. Ta resta 21 dia pa e aña terminá. 

## A sosodé
* 1901 - E promé seremonia di Premio Nobel ta tuma lugá na Stockholm riba e di sinku aniversario di fayesimentu di Alfred Nobel.
* 1938 - Den Eagleklup na Oranjestad, Aruba a wòrdu fundá e serviceklup Rotary Club of Aruba.

## A nase
* 1930 - Jan Boutmy, esgrimista di Kòrsou, árbitro i atleta olímpiko.
* 1983 - Edjean Semeleer, kantante, promotor di konsierto arubano. 

## A fayesé

## A selebrá/konmemorá
*  - Dianan di Nobel of Dia di Alfred Nobel
*  - Dia di Konstitushon
*  Dia Internashonal di Derechonan Humano
Konseho di Minister di Reino

**Konseho di Minister di Reino** (na hulandes: **Raad van ministers van het Koninkrijk** of **Rijksministerraad**; na ingles: **Kingdom Council of Ministers**), abreviá **RMR**,  ta un órgano di Reino Hulandes ku ta prepara leinan of desishonnan ku ta toka henter reino, i ku ta representa e interesnan komun di reino. Proyektonan di lei di Reino i desishonnan general di Reino (algemene maatregelen van rijksbestuur) ta wòrdu trata den RMR antes di pidi konseho di Konseho di Estado di Reino Hulandes. 

Konseho di Minister di Reino ta konsisti di e Konseho di Minister di Hulanda, ampliá ku e minister plenipotensiario di respektivamente Aruba, Kòrsou i Sint Maarten. E promé minister di Hulanda ta e presidente di Konseho di Minister di Reino. Konseho di Minister di Reino i e monarka huntu ta forma e gobièrnu di Reino Hulandes, konosí tambe komo e "Korona" (*Kroon*).

Un diferensia importante entre e miembronan di RMR ta ku e ministernan hulandes ta duna kuenta na parlamento hulandes; mientras kada minister plenipotensiario ta responde na su proprio gobièrnu nashonal. Di un banda e konseho di minister di Hulanda ta regla den konstitushon di Reino Hulandes i di otro banda ta regla asuntunan di reino ku ta konserni Aruba, Kòrsou i Sint Maarten den algun stipulashon adishonal di Statuut pa Reino Hulandes. Den tal kasonan e minister plenipotensiario tin derecho di voto ku pleno balor, igual na e miembronan di Konseho di Minister di Hulanda. Artikulo 10 sup 2 di Statuut ta ofresé Aruba, Kòrsou i Sint Maarten e posibilidat pa ademas di e minister plenipotensiario delegá un minister di nan pais na Konseho di Minister di Reino komo konsehero sin derecho di voto.

Aunke Reino Hulandes ta hurídikamente separá di Hulanda, i Konseho di Minister di Reino konsekuentemente ta un otro órgano for di Konseho di Minister di Hulanda, toch e RMR i Konseho di Minister di Hulanda hopi biaha ta wòrdu konsiderá meskos pa motibu ku entre e kuater pais konstituyente di Reino Hulandes Hulanda ta esun ku mas poder fo'i pasado.

## Konstelashon
Konseho di Minister di Reino ta konsisti histórikamente di:

* ministernan nombrá dor di rei;
* minister plenipotensiario di Aruba (desde 1986)
* minister plenipotensiario di Korsou (desde 2010)
* minister plenipotensiario di Sint Maarten (desde 2010).
Entre 1955 i 1975 tabatin un minister plenipotensiario di Sürnam i di 1955 te 2010 un minister plenipotensiario di Antias Hulandes.

## Mira tambe
* Lista di minister plenipotensiario di Aruba
* Lista di minister plenipotensiario di Kòrsou
* Lista di minister plenipotensiario di Antias Hulandes
12 di desèmber

**12 di desèmber** ta e di 346 dia di aña (347 den un schrikkeljaar) riba e kalènder gregoriano. Ta resta 19 dia pa e aña terminá. 

## A sosodé
* 1997 - Den e elekshon cu a tuma lugá na Aruba partidonan, AVP (10), MEP (9) y OLA (2), ta logra representashon den Parlamento di Aruba. Gabinete Henny Eman III ta bira un echo ku sosten di e koalishon AVP-OLA.

## A nase
* 1918 - Nilda Pinto (†1954), eskritora di Kòrsou di buki pa mucha na papiamentu.
* 1925 - Angel Botta († 2011), futbolista profesional internashonalista i entrenadó argentino-arubano.

## A fayesé

## A selebrá/konmemorá
13 di desèmber

**13 di desèmber** ta e di 347 dia di aña (348 den un schrikkeljaar) riba e kalènder gregoriano. Ta resta 18 dia pa e aña terminá. 

## A sosodé

## A nase
* 1906 - Jan Gerard Palm (75), músiko i kompositor kurasoleño.
* 1957 - Gisèle Veen-Jonkhout († 2024), hurista i promé fiskal femenino di Kòrsou.

## A fayesé
* 2003 - Piet Kasteel (102), gobernador di Kolonia Kòrsou (1942-1948).

## A selebrá/konmemorá
14 di desèmber

**14 di desèmber** ta e di 348 dia di aña (349 den un schrikkeljaar) riba e kalènder gregoriano. Ta resta 17 dia pa e aña terminá. 

## A sosodé
* 1993 - Na Kòrsou a ser fundá partido polítiko PAR, bou liderazgo di Miguel Pourier.

## A nase
* 1888 - Dundun Ecury († 1967), komersiante i empresario arubano.
* 1916 - Ernesto Petronia († 1993), polítiko arubano i promé minister di Antias Hulandes (1969-1971) 
* 1962 - Eugene Holiday, promé gobernador di Sint Maarten (2010-2022)

## A fayesé
* 2023 - Amerigo Thodé (73), polítiko di Kòrsou

## A selebrá/konmemorá
15 di desèmber

**15 di desèmber** ta e di 349 dia di aña (350 den un schrikkeljaar) riba e kalènder gregoriano. Ta resta 16 dia pa e aña terminá. 

## A sosodé
* 1947 - Dilanti kosta di Kòrsou e tankero argentino *Los Pozos* i e tankero venezolano *Tucupita* ta dal otro i pega na kandela, kousando morto di 26 miembro di tripulashon. 
* 1954 - Firmamentu di Statuut pa Reino Hulandes, ku ta fiha e status di Antias Hulandes i Sürnam komo paisnan konstituyente di Reino Hulandes.
* 1956 - A introdusí "Statuutdag", awe "Dia di Reino" (hulandes:*Koninkrijksdag*) komo dia festivo den Reino Hulandes pa konmemorá e firmamentu di e Statuut pa Reino Hulandes.
* 1978 - Na Sint Maarten a funda e e partido polítiko St.Maarten Patriotic Movement, ku awendia ta karga e nòmber di National Alliance.
* 2012 - Na Kòrsou ta sosodé un insidente ku vürwèrk, kousando daño grandi i kuater morto. 
* 2013 - Na Boneiru a fundá e partido polítiko Movementu di Pueblo Boneriano (MPB). 

## A nase

## A fayesé
* 2024 - Jaime Córdoba (74), polítiko di Kòrsou.

## A selebrá/konmemorá
* Dia di Reino - selebrashon di e firmamentu di Statuut pa Reino Hulandes
Elvis Tjin Asjoe

**Elvis Erwin Jules Tjin Asjoe** (☆ 9 di yanüari 1966 na Antriol) ta un polítiko hulandes i diputado pa asuntunan sosial i bienestar, enseñansa, bibienda popular, kuido di salubridat públiko i kultura den Kolegio Ehekutivo di Boneiru desde 6 di desèmber 2022. E tabata diputado na varios okashon desde e 10 di òktober 2010. E ta kofundadó i lider di partido MPB. Di 2015 pa 2016 i 2020 pa 2022 e tabata miembro di Konseho Insular di Boneiru i lider di frakshon pa MPB. Previamente e tabata minister di Asuntunan Ekonómiko di Antias Hulandes durante e promé i di dos gabinete de Jongh-Elhage.
Lanthùis na Kòrsou

**Lanthùis na [[Kòrsou]]**, tambe konosí komo ***kas di shon*** of ***kas grandi***, tabata e edifisio prinsipal di e plantashinan situá riba e isla. Konstrukshon di lanthùis a tuma lugá desde siglo 17 te ku siglo 19. 

Awendia tin mas o menos sesenta lanthùis ainda den basta bon kondishon. Pa motibu di su arkitektura kolonial úniko, i esaki tabata, ku eksepshon di algun, inspirá pa e kas di kunuku hulandes. Pa ku su lasonan historiko, e lanthùisnan ta forma un parti importante di e herensia kultural di Kòrsou.

## Lanthùis konosí
Algun lanthùis konosí ta:
* Lanthùis Kenepa (of Knip), unda e rebelion di katibu di 1795 a kuminsa, dirigí pa Tula. Museo Tula tabata establesé den e edifisio aki desde 2007 te 2021.
* Lanthùis Brievengat, di siglo 18, ta e lanthùis mas gran grandi di e isla i tin dos tòrnu su dilanti.
* Lanthùis Chobolobo, un lanthùis ku un fachada klasisista, unda ta establesé e fábrika di Curacao likeur.
* Lanthùis Ascencion, konstruí na 1672.
* Lanthùis Ronde Klip, unda na 1979 a filma e pelikula *Firepower*. 
* Lanthùis Bloemhof, konstruí den estilo mediteráneo, tabata un plantashi di awa.
* Lanthùis Groot Davelaar tin un estilo otro for di e demas lanthùis i ta konstruí den estilo renasentista.
* Lanthùis Habaai

## Galeria

Tula museum, Landhuis Knip.jpg|Lanthùis *Kenepa* of *Knip*
Collectie Nationaal Museum van Wereldculturen TM-20029870 Landhuis Suikertuintje nabij Schottegat Curacao Boy Lawson (Fotograaf).jpg|Lanthùis Suikertuintje
LANDHUIS CHOBOLOBO, CURACAO.jpg|Lanthùis Chobolobo
Landhuis Habaai bij Willemstad, Bestanddeelnr 252-3250.jpg|Lanthùis Habaai
Landhuis Groot Davelaar Curaçao.jpg|Lanthùis Groot Davelaar
Landhuis, voorgevel - 20652465 - RCE.jpg|Lanthùis Zeelandia
Landhuis, overzicht - 20652393 - RCE.jpg|Lanthùis Brakkeput Abou
Landhuis Brakkeput Mei-Mei.jpg|Lanthùis Brakkeput Mei-Mei
Landhuis brakkeput ariba atelier.jpg|Lanthùis Brakkeput Ariba
Landhuis Daniel.JPG|Lanthùis Daniel
Collectie Nationaal Museum van Wereldculturen TM-20029182 Landhuis Ronde Klip, nabij Brievengat Curacao Dhr. J.D. (Jaap) de Jonge (Fotograaf).jpg|Lanthùis Ronde Klip
Landhuis Jan Kok.jpg|Lanthùis Jan Kok
Landhuis, overzicht - 20652449 - RCE.jpg|Lanthùis Parera
Landhuis Groot Santa Marta voorgevel.jpg|Lanthùis Groot Santa Martha
Landhuis Klein Santa Martha voorgevel.jpg|Lanthùis Klein Santa Martha
Landhuis Santa Cruz.jpg|Lanthùis Santa Cruz
Landhuis Morgenster.jpg|Lanthùis Morgenster
File:Landhuis, overhoeks aanzicht - 20652333 - RCE.jpg|Lanthùis Pos Kabai (1954)
File:Landhuis, vooraanzicht - 20652323 - RCE.jpg|Lanthùis Stenen Koraal (1954)
File:Landhuis, voorzijde - 20652324 - RCE.jpg|Lanthùis St. Nicolaas (1954)
File:Landhuis, voorgevel - 20652352 - RCE.jpg|Lanthùis Jan Thiel (1954)


## Bibliografia
* Lánthùisnan di Kòrsou, Prenda Presioso di Pasado, LM Publisher (ISBN 978460225284)
11 di desèmber

**11 di desèmber** ta e di 345 dia di aña (346 den un schrikkeljaar) riba e kalènder gregoriano. Ta resta 20 dia pa e aña terminá. 

## A sosodé
* 1931: E Parlamento britániko ta aprobá e "Statuut di Westminster", rekonosiendo e independensia di teritorionan britániko ku ta goberná nan mes, manera Australia, Canada, Nueva Zelandia i Suráfrika.
* 2016 - Na Aruba a ser fundá e partido polítiko POR bou liderazgo di Otmar Oduber.

## A nase
* 1947 - Sherman de Jesus, sineasta, esenarista, produktor i direktor di pelíkula   kurasoleño-hulandes.

## A fayesé
* 2017 - Roland Peterson (76), poeta i outor arubano.

## A selebrá/konmemorá
Bubali

**Bubali** ta un bario na Palm Beach, Aruba. E ta situa pa nort di Eagle Beach. Na 2006 e bario tabatin 700 habitante. Den e bario ta encontra e Bubaliplas, un zona de naturalesa protehi cu ta wordo bishita pa mas di 80 especie di parha migratorio. 

## Historia
Historicamente Bubali tabata un area cu tera fertil, dedica na agricultura. Den añanan 1920 Arend Petroleum Maatschappij ta cumpra di Adriaan Lacle su cas di cunucu tipico na Bubali, conoci como Quinta del Carmen. E medico di e empresa Adriaan Dussenbroek (1893-1965) ta muda aden y ta establece un hospital chikito pa e empleadonan patras di e cas, operando esaki te 1943. Quinta del Carmen cu ta data di 1918 awendia ta considera un monumento. 

Dia 5 di februari 1951 Rudi Kappel, kende despues a funda SLM, a haci un aterisahe di emergencia na Bubali cu su prome avion. Kappel y su pasahero ta sobrevivi e aterisahe, pero e avion no segura ta kima por completo.

Dia 10 di september 2018 ta cuminsa un candela na Bubaliplas; destruyendo 24% di su zona di naturalesa.

Bubali ta conoci pa e club di futbol cu e mesun nomber SV Bubali y cu a wordo funda na 1943.

## Mira tambe
* Lista di luga na Aruba
Palm Beach

**Palm Beach** ta un luga y un playa den region di Noord na Aruba. Na Palm Beach ta encontra e zona turistico mas grandi di e isla banda di un zona residencial. Segun censo di 2010 Palm Beach, Bubali y Malmok hunto ta conta 5105 habitante.

## Etimologia
E nomber "Palm Beach" ta deriva di e plantashi di coco di capitan R.J. Beaujon, kende a tuma esaki di Palm Beach, Florida. Como e plantashi tabata riba tereno publico e erfpacht a keda cancela na 1958 na fabor di desaroyo hotelero. 

## Historia

### Prehistoria

#### 900/1000 d.C.–1515 d.C.
Durante e temporada ceramico e poblacion indigeno di Dabajuro of Caquetio tabata utilisa Palm Beach pa su recursonan marino. Analisis dental ehecuta riba restonan di individualnan indigeno a mustra cu nan tabata dependiente di dieet marino pa su proteina.  E sitio di actividad na Palm Beach tabata un area di explotacion di cuminda adkiri y procesa basa riba e descubrimento di distribuimento denso di cocolishi, piedra y potchi di ceramica haya na e sitio.

### Periodo contemporaneo

#### 1950
E importancia di construi hotel turistico contra costa a haya balor na añanan 1950. Na comienso di 1953 a tene un competencia pa e miho diseño di hotel turistico na Palm Beach, financia pa gobierno. E concepto ganado tabata e projecto *Basiroeti* presenta pa Ernst Bartels. E plan a keda rechasa como "no fisibel", sinembargo e projecto a haya un bida nobo, na fin di 1953, ora empresario Neme, kende tabata doño di Coral Strand Hotel (Talk of the Town Hotel & Beach Club), a aprob'e. Na december 1954, a cuminsa cu construccion di Basi Ruti Hotel. 

Cu e apertura di Basi Ruti Hotel, na mei 1958, a stimula e desaroyo di infrastructura di Aruba. Palm Beach tabata unicamente accesibel via camindanan secundario. E situacion aki a mehora cu e construccion di boulevard entre Palm Beach pa Oranjestad y aeropuerto.

Na Palm Beach tin varios hotel grandi estableci na e costa; e zona di hotel aki ta conoci como e , pa e hecho cu mayoria di e hotelnan ta acomoda den edificio halto segun normanan di Aruba. En frente di e hotelnan a construi un cantidad di centro di compra y entretenimento e ultimo añanan. Banda di e  tin un , cu ta na Eagle Beach. E apertura di Aruba Caribbean Hotel, na 1959 a inicia e  aki como e prome hotel luhoso cu mas piso.

#### 1980
Na fin di decada 1980 a cuminsa desaroya un zona residencial na Palm Beach, cu ta situa enfrente di e hotelnan canto di Avenida Nelson Oduber.

## Mira tambe
* Lista di luga na Aruba
* Playanan di Aruba
Eagle Beach

**Eagle Beach** ta un playa na costa west di Aruba, den cercania di e capital Oranjestad. E ta e playa mas ancho di Aruba y ta considera un di playanan mas bunita den Caribe.

## Historia
E nomber "Eagle Beach" ta deriva di Arend Petroleum Maatschappij, e refineria cu a wordo funda pa Shell na 1927 den e area aki. Den boca di pueblo e empresa tabata conoci como "Eagle" (di Eagle Petroleum Company), conduciendo cu e playa west di e tereno di e refineria tambe a adopta e nomber, Eagle Beach.  

Na Eagle Beach tin multiple cadena di hotel cu ta situa entre e costa y e boulevard cu ta core paralelo, J.E. Irausquin Boulevard. Na final di e playa ta encontra e fofoti famoso cu frequentemente ta aparece den propaganda pa e isla. 

Eagle Beach tambe ta wordo yama e "lowrise area". E otro area, e "highrise area" ta na Palm Beach, situa pa nort di Eagle Beach. E distincion aki entre e dos zona hotelero ta sinta den e construccion di hotel na costa. Na Palm Beach ta haya mas tanto edificio halto mientras na Eagle Beach tin mas tanto edificio cu menos di cuater piso.

## Mira tambe
* Playanan di Aruba
IShowSpeed

**Darren Jason Watkins Junior** (☆ 21 di januari 2005 na Cincinnati, Ohio), mihor conoci riba internet como **IShowSpeed** o **Speed**, ta un youtuber, streamer, musico y cantante Mericano di rap, hip hop, funk y pop. Su account riba Youtube tabatin alrededor di 14.5 miyon abonado na december 2022.
16 di desèmber

**16 di desèmber** ta e di 350 dia di aña (351 den un schrikkeljaar) riba e kalènder gregoriano. Ta resta 15 dia pa e aña terminá. 

## A sosodé
* 1899 - Na Italia a funda "Associazione Calcio Milan", miho konosí komo *[[AC Milan]]*.
* 1948 - Cambodja ta bira independiente.
* 1991 - Kazakstan ta deklará su independensia di Union Sovietiko.

## A nase
* 1923 - Tip Marugg, eskritor i poeta antiano.

## A fayesé

## A selebrá/konmemorá
*  - Dia Nashonal
*  - Dia di Independensia
*  - Dia di Konstitushon
Bubaliplas

**Bubaliplas** ta un zona di naturalesa constitui pa un plas di awa brak den bario di Bubali, den region Noord, Aruba. E zona tin un superficie di aproximadamente 25 hectar. E plas a wordo construi como tanki di awa pa e planta di purificacion di awa sushi (RWZI, rioolwaterzuiveringsinstallatie) y ta e unico plas artificial riba e isla. Pa motibo di e gran variedad di parha rond di e plas a indica Bubaliplas na 1978 como zona protehi y na 2007 como "Important Bird Area" (IBA). Na aña 2020 el a wordo treci bou di e maneho di Aruba Conservation Foundation como un di e cincu saliña protehi na Aruba.

## Historia
Construccion di hotelnan grandi a tuma lugar desde añanan 1950 rond di Palm Beach. Na 1973 a instala e plas pa sirbi como tanki pa e sistema di purificacion di awa di riool, conoci como RWZI, pa e zona hotelero y residencial di Palm Beach. E instalacion ta propiedad di pais Aruba y ta wordo opera pa WEB Aruba. Pisca, barbulet y mata a tuma e plas over, cu na su turno a atrae parha, manera garsa y parhanan similar na pelican. Como mas cu 80 sorto di parha migratorio ta bishita e plas, a dicidi na 1978 pa proteha Bubaliplas oficialmente como sanctuario pa parha. Na 2007 e plas a keda marca como un "Important Bird Area". 

E crecemento di cierto matanan indesea, manera waterlelie, tin e tendencia pa tapa e plas. Na 1999 e area habri tabata 8 pa 10 hectar, pero na 2007 esaki a mengua te na 4 pa 5 hectar. Dia 10 di september 2018 tabatin candela den e sanctuario. Brandweer a yega liher y pa mas o menos 03:00 ora esaki tabata bou control, sinembargo 24% di sanctuario a keda destrui. 

 

Na rand di e plas ta localisa e Aruba Butterfly Farm, un parke di barbulet y De Olde Molen, un molino di biento cu a keda traslada di Hulanda na 1961. Tin un mirador, un toren chikito, pa observa e parhanan na Bubaliplas.
17 di desèmber

**17 di desèmber** ta e di 351 dia di aña (352 den un schrikkeljaar) riba e kalènder gregoriano. Ta resta 14 dia pa e aña terminá. 

## A sosodé
* 1819 - Simón Bolívar ta funda Colombia.
* 1903 - E rumannan Wright ta realisá e promé buelo motorisá na mundu ku e "Wright Flyer" na Kitty Hawk, North Carolina.
* 2014 - Merka i Cuba ta re-establesé relashonnan diplomátiko despues di a kibra esaki na 1961.

## A nase
* 1936 - Frank Martinus Arion (†2015), eskritor, poeta i lingwista di Kòrsou. 
* 1936 - Papa Francisco, lider mundial di Iglesia Katoliko.
* 1944 - Ella Tromp-Yarzagaray, polítiko arubano i gobernador interino di Aruba (2008-2016).

## A fayesé
* 1830 - Simón Bolívar (47), lider militar i polítiko venezolano i di dos presidente di Venezuela.
* 2014 - Hildward Croes (52), músiko, kompositor i areglista arubano.
* 2025 - Papa Fransisko (88), lider di iglesia katóliko romano (2013-2025).

## A selebrá/konmemorá
*  - Dia Nashonal
18 di desèmber

**18 di desèmber** ta e di 352 dia di aña (353 den un schrikkeljaar) riba e kalènder gregoriano. Ta resta 13 dia pa e aña terminá. 

## A sosodé
* 1865 - Na Merka ta proklamá e di diestres amienda (*Thirteenth Amendment*) di e Konstitushon ku ta prohibi sklabitut den henter e pais.
* 1879 - Compania di Fosfaat Arubano a ser fundá na Kòrsou.
* 1941 - Na San Nicolas, Aruba ta habri oficialmente e bar-restaurant *Charlie's Bar*.
* 2020 - Na Aruba a ser fundá e partido polítiko Accion 21 bou liderazgo di Miguel Mansur.

## A nase
* 1878 - Joseph Stalin (†1953), promé kabesante di Union Sovietiko. 
* 1916 - Nicolas Susana († 2003), kantante di tambú di Kòrsou. 
* 1946 - Steven Spielberg, produktor i direktor di sine merikano. 
* 1948 - Wycliffe Smith, polítiko, poeta i outor di Sint Maarten.
* 1949 - Ronald Severing, lingwista, antianista i papiamentista di Kòrsou.

## A fayesé
* 2003 - Ergilio Hato (77), futbolista kurasoleño konosí komo 'Pantera Negra'.
* 2021 - Digna Laclé-Herrera (95), edukadó, poeta, eskritor i polítiko arubano.

## A selebrá/konmemorá
*  - Dia Nashonal
* Dia Internashonal di Migrante
* Dia Mundial di Idioma Árabe
19 di desèmber

**19 di desèmber** ta e di 353 dia di aña (354 den un schrikkeljaar) riba e kalènder gregoriano. Ta resta 12 dia pa e aña terminá. 

## A sosodé
* 2022 - Mark Rutte, promé minister di Hulanda, ta ofresé diskulpa na nòmber di estado hulandes pa e pasado di sklabitut na Sürnam, Aruba, Boneiru, Kòrsou, Saba, Sint Eustatius i Sint Maarten.

## A nase
* 1941 - Wim Rutgers, historiadó i krítiko literario, surinamista, antianista hulandes-arubano.
* 1950 - Fredis Refunjol, polítiko i gobernador di Aruba (2004-2016).

## A fayesé
* 2023 - Domi Tromp (83), edukadó, aktor i polítiko arubano. 

## A selebrá/konmemorá
20 di desèmber

**20 di desèmber** ta e di 354 dia di aña (355 den un schrikkeljaar) riba e kalènder gregoriano. Ta resta 11 dia pa e aña terminá. 

## A sosodé

* 1937 - Riba tur seis isla di Karibe Hulandes a tuma lugá e promé elekshon pa e parlamento di kolonia Kòrsou, ofisialmente *Staten van het gebiedsdeel Curaçao*, un antesesor di Parlamento di Antias Hulandes; esaki tabata a base di un derechi elektoral limita. Parlamento lo konsisti di dies miembro elegí pa e elektorado i sinku nombrá dor di e gobernador.
* 1981 - Den edifisio Zoutmanstraat 1 na Oranjestad, Aruba a habri ofisialmente e Museo Arqueologico Nacional Aruba.

## A nase

## A fayesé
* 1980 - Chris Engels (73), artista i pionero kultural na Kòrsou.
* 2014 - Hubert Booi (95), poeta, eskritor, aktor, dramaturgo boneriano-arubiano.

## A selebrá/konmemorá
21 di desèmber

**21 di desèmber** ta e di 355 dia di aña (356 den un schrikkeljaar) riba e kalènder gregoriano. Ta resta 10 dia pa e aña terminá. 

## A sosodé
* 1950 - Na Aruba, Kòrsou, Boneiru, Sint Maarten, Sint Eustatius i Saba a tuma luga e di dos elekshon pa Parlamento di Antias Hulandes. A kambia e sistema di repartishon di asiento pa uno ku tin un representashon mas proporshonal pa kada isla i a oumenta e asientonan ku un pa yega 22 asiento.
* 1972 – Un avion "De Havilland" di Air Guadeloupe ta bin abou serka di e isla di Sint Maarten. Tur 13 pasahero ta pèrdè nan bida.
* 2010 - Gobièrnu hulandes ta dekretá Sababank komo un área di naturalesa protehá ku e status di parke nashonal.

## A nase
* 1977 - Emmanuel Macron, presidente di Fransia (2017-presente)
* 1981 - Rennox Calmes, polítiko di Kòrsou.

## A fayesé
* 2024 - Mafalda Minguel (86), artista musikal i kantante yu di Kòrsou.
* 2024 - Don Martina (89), polítiko i promé minister di Antia Hulandes.

## A selebrá/konmemorá
22 di desèmber

**22 di desèmber** ta e di 356 dia di aña (357 den un schrikkeljaar) riba e kalènder gregoriano. Ta resta 9 dia pa e aña terminá. 

## A sosodé
* 1934 - Na aeropuerto Hato ta aterisá e avion konosí komo "De Snip", ku a realisá e promé konekshon direkto Hulanda-Kòrsou i e promé buelo pa krusa mei-mei di e Oséano Atlántiko. Kapitan di e avion tabata Jan Hondong.

## A nase
* 1941 - Philomena Wong († 2023), maestro, poeta, eskritor i deklamadó arubiano
* 2000 - Joshua Bassett, aktor i kantante merikano

## A fayesé

## A selebrá/konmemorá
*  - Dia di Mama
23 di desèmber

**23 di desèmber** ta e di 357 dia di aña (358 den un schrikkeljaar) riba e kalènder gregoriano. Ta resta 8 dia pa e aña terminá. 

## A sosodé

## A nase
* 1942 - Don Mansur († 2019), ekonomista i empresario arubano.
* 1954 - Omayra Leeflang, polítiko di Kòrsou.
* 1985 - Bboy Puff, rapper kurasoleño.
* 1993 - Juriën Gaari, futbolista profeshonal hulandes-kurasoleño.

## A fayesé
* 2010 - Poentje Castro, periodista arubano.

## A selebrá/konmemorá
24 di desèmber

**24 di desèmber** ta e di 358 dia di aña (359 den un schrikkeljaar) riba e kalènder gregoriano. Ta resta 7 dia pa e aña terminá. 

## A sosodé
* 1934 - E avion Snip di KLM West-Indisch Bedrijf ta hasi su buelo inougural pa Aruba.
* 1977 - Un avioneta Piper PA-31-350 Navajo di Valley Air Service ta bin abou na Willemstad. Tur dies okupante ta pèrdè nan bida.

## A nase
* 1974 - Xiomara Maduro, politíko arubano.

## A fayesé
* 1833 - Johann Rudolf Lauffer (81), militar, atministradó kolonial i negosiante di Kòrsou di origen suiso. 

## A selebrá/konmemorá
*  - Dia di Independensia
25 di desèmber

**25 di desèmber** ta e di 359 dia di aña (360 den un schrikkeljaar) riba e kalènder gregoriano. Ta resta 6 dia pa e aña terminá. 

## A sosodé

## A nase
* 1950 - Rose Mary Allen, antropólogo di Kòrsou

## A fayesé

## A selebrá/konmemorá
* Pasku
26 di desèmber

**26 di desèmber** ta e di 360 dia di aña (361 den un schrikkeljaar) riba e kalènder gregoriano. Ta resta 5 dia pa e aña terminá. 

## A sosodé

## A nase

## A fayesé
* 1981 - Fred Fischer (76), fotógrafo renombrá na Kòrsou.
* 1981 - Frans Karner (77), empresario i polítiko di Kòrsou.
 
## A selebrá/konmemorá
27 di desèmber

**27 di desèmber** ta e di 361 dia di aña (362 den un schrikkeljaar) riba e kalènder gregoriano. Ta resta 4 dia pa e aña terminá. 

## A sosodé

## A nase

## A fayesé
* 1805 - Isabelle de Charrière (65), eskritor den idioma franses den tempu di Iluminashon

## A selebrá/konmemorá
28 di desèmber

**28 di desèmber** ta e di 362 dia di aña (363 den un schrikkeljaar) riba e kalènder gregoriano. Ta resta 3 dia pa e aña terminá. 

## A sosodé
2015 - Kòrsou a inougurá su promé megapier den haf di Willemstad, ku a haya e nòmber: *Ernest (Jackie) Voges-pier.* 

## A nase

## A fayesé
* 2023 - Ruth Zefrin (96), edukador i outor yu di Kòrsou

## A selebrá/konmemorá
29 di desèmber

**29 di desèmber** ta e di 363 dia di aña (364 den un schrikkeljaar) riba e kalènder gregoriano. Ta resta 2 dia pa e aña terminá. 

## A sosodé
* 1954 - Ta proklamá e òrdu hurídiko nobo Statuut pa Reino Hulandes.

## A nase
* 1965 - Roger Jurriens, koredó di windsurf i un atleta olímpiko di Aruba.
* 1966 - Evert Johan Kroon, landadó di Kòrsou.

## A fayesé
* 1993 - Ernesto Petronia (77), polítiko arubano i promé minister di Antias Hulandes (1969-1971).
* 2022 - Pelé (82), futbolista, polítiko i aktor di Brasil

## A selebrá/konmemorá
30 di desèmber

**30 di desèmber** ta e di 364 dia di aña (365 den un schrikkeljaar) riba e kalènder gregoriano. Ta resta 1 dia pa e aña terminá. 

## A sosodé

## A nase

## A fayesé
* 1960 - Julio Antonio Abraham (51), polítiko boneriano.
* 2010 - Bobby Farrell, bailadó, kantante i DJ arubano.

## A selebrá/konmemorá
31 di desèmber

**31 di desèmber** ta e di 365 dia di aña (366 den un schrikkeljaar) riba e kalènder gregoriano. E ta e último dia di aña; e siguiente dia ta promé di yanüari, e promé dia di aña.

## A sosodé

## A nase
* 1950 - Rignald Recordino, kompositor, músiko i areglista di Kòrsou.

## A fayesé
* 1969 - Rudolf "Shon Dòdò" Boskaljon (82), músiko, dirigente, instrumentalista i kompositor di Kòrsou. 

## A selebrá/konmemorá
Elazar Shach

**Elazar Menachem Man Shach**, na hebreo: אלעזר מנחם מן שך (n. 1 di januari 1899 na Vabalninkas, Lituania - f. 2 di november 2001 na Tel Aviv), tabata un rabino prominente ultraortodoxo Lituano, cu a encabeza e movimiento ortodoxo no-hasidico di comienso di decada 1970 te su morto. E tabata presidente di e Konseho di Sabionan i un di e tres co-decanonan di Yeshivá di Ponevezh, un centro di enseñansa di Hudaismo situa na Bnei Brak. Pa motivo di diferencia di opinion cu e liderato hasidico di partido Agudat Yisrael ela forma un aliansa cu Ovadia Yozef, fundando hunto e partido Shas na 1984. Mas despues, na 1988, Shach a critica Ovadio Yosef fuertemente, declarando cu  "hudiunan sefardí ainda no ta cla pa tuma posicionnan di liderazgo", y ta funda subsequentemente e partido Degel HaTorah cu ta representa e hudiunan Lituano (*Litvaks*) den e parlamento di Israel (*Knesset*). 

## Obra
**Avi Ezri* – Reflexion y exposicionnan riba varios concepto den e codigo di ley di Hudaismo di Rambam, Yad HaChazaka.
**Michtavim u'Maamarim – Coleccion di cartanan di Shach publica den varios edicion di 4–6 tomo.*

## Literatura
**Harav Schach: Shehamafteach B'yado* di Moshe Horovitz. Keter Publishing House, Herusalem. 1989.
**The Man of Vision: The Ultra-Orthodox Ideology of Rabbi Shach* (Ish HaHashkafah: HaIdeologia HaHaredit al pi HaRav Shach), di Avishay Ben Haim, Mosaica Publishers.
**Maran Rosh HaYyeshiva Rav Shach* – (pa lesador hoben) di Rabi Yechiel Michel Stern, Israel Book Shop.
**Path to Greatness – The Life of Maran Harav Elazar Menachem Man Shach, Vol I: Vaboilnik to Bnei Brak (1899–1953)* di Asher Bergman, traduci pa Yocheved Laman. Feldheim Publishers 634 pag.
15 di febrüari

**15 di febrüari** ta e di 46 dia di aña riba e kalènder gregoriano. Ta resta 319 dia (320 den un schrikkeljaar) pa e aña terminá. 

## A sosodé
* 1934 - Na Oranjestad, Aruba a funda e asosiashon deportivo Racing Club Aruba (RCA).

## A nase
* 1905 - Jan Hendrik Beaujon († 1989), promotor di kultura antiano. 
* 1915 - Boes Orman (†2013), promé futbolista profeshonal di Aruba.

## A fayesé
 
## A selebrá/konmemorá
*  - Dia di Bandera
*  - Dia di Independensia (1804)
16 di febrüari

**16 di febrüari** ta e di 47 dia di aña riba e kalènder gregoriano. Ta resta 318 dia (319 den un schrikkeljaar) pa e aña terminá. 

## A sosodé
* 1941 - Teatro West End a habri na Plasa Brion, Willemstad.
* 1942 - Aruba i Kòrsou ta wòrdu involukrá den e Di Dos Guera Mundial ora tres supmarino aleman a ataká simultaneamente e refinerianan Lago Oil & Transport Company na San Nicolas i Shell Curaçao na Willemstad. Aruba a bira e promé lugá den hemisferio oksidental ku a wòrdu ataká pa e regimen Nazi.
* 1942 – E bapor britániko *Oranjestad* ta noufragá banda di Aruba. Di e tripulantenan diessinku ta hoga, nuebe ta wordu rescatá.

## A nase
* 1919 - Gerald Sprockel (†1999), promé minister di Antias Hulandes.
* 1933 - Iyo Pimentel (†2017), tenista internashonalista kurasoleño-venezolano.

## A fayesé
 

## A selebrá/konmemorá
14 di febrüari

**14 di febrüari** ta e di 45 dia di aña riba e kalènder gregoriano. Ta resta 320 dia (321 den un schrikkeljaar) pa e aña terminá. Dia 14 di febrüari ta konosí tambe komo Dia di San Valentin, ku ta karga e nòmber di San Valentino di Terni, di Italia, kenda a wòrdu asesiná na aña 270.

## A sosodé
* 1859 - Oregon a bira e di 33° estado di Merka.
* 1901 - Kòrsou a risibí su promé barku krusero, Prinzessin Victoria Luise di Hamburg-Amerika Line ku 200 pasahero abordo. 
* 1912 - Arizona a bira e di 48° estado di Merka.
* 2021 - Na Aruba e testmentu desde inisio di e pandemia di COVID-19 a yega e kantidat di 98.257 test, di cual 59.256 a wòrdu ehekutá na Aeropuerto Internashonal Reina Beatrix.

## A nase
* 1949 - Robert Hosé († 2023), hungadó di pinpòn di Kòrsou
* 1967 - Mark Rutte, polítiko hulandes i promé minister di Hulanda (2010-2024)

## A fayesé

 
## A selebrá/konmemorá
* Dia di San Valentin
Benjamin Netanyahu

**Benjamin (Bibi) Netanyahu** (hebreo: בנימין נתניהו; n. 21 di òktober 1949 na Tel Aviv), ta un polítiko israelí i promé minister di Israel desde 29 di desèmber 2022. E puesto aki el a yega di okupá previamente; di 1996 te 1999 i di 2009 te 2021. Netanyahu ta presidente di e partido Likud, ku ta e movementu nashonal liberal. E ta e promé minister ku e término mas largu den historia di e pais (mas di 17 aña) i esun promé ku a nase na Israel despues di su independensia. Netanyahu ta neoliberal riba tereno ekonómiko i ta konosí komo derechista ku alma i kurpa. E ta oponé pa krea un estado palestino.

Na òktober 2023, Israel a sufri un atake na gran eskala di gruponan palestino dirigí pa Hamas, loke a kousa e guera Israel-Hamas. Debí na e frakaso pa antisipá e atake, Netanyahu a wòrdu kritiká pa su liderazgo di e frakaso di inteligensia mas grandi di Israel den 50 aña, i a enfrentá protestanan pidiendo pa su retiro. E gobièrnu di Netanyahu a wòrdu akusá di genosidio, ku a kulminá den e kaso Sur Afrika v. Israel dilanti di e Korte Internashonal di Hustisia na desèmber 2023.[28][29] Na mei 2024, Karim Khan, e fiskal di Korte Penal Internashonal (ICC), a anunsiá su intenshon pa apliká pa un òrdu di aresto pa Netanyahu, i otro miembronan di su gabinete, pa krímennan di guera i krímennan kontra humanidat, komo parti di e investigashon di ICC na Palestina. Na novèmber 2024, ICC a emití un òrdu di aresto pa Netanyahu huntu ku Yoav Gallant i Mohammed Deif.
Rose Mary Allen

**Rose Mary Allen** (☆ 25 di desèmber 1950 na Kòrsou) ta un antropólogo di Kòrsou. Desde 2021 e ta profesor partikular di Kultura, Sosiedat i Historia na University of Curaçao mr. dr. Moises Frumencio da Costa Gomez i ta e promé profesor femenino den historia di e universidat. Su publikashonnan tin komo enfoke prinsipal e historia oral di e katibunan di Karibe Hulandes, antes konosí komo kolonia Kòrsou i despues Antias Hulandes.

## Estudio
Rose Mary Allen ta optené su diploma HBS-B na Maria Immaculata Lyceum na Kòrsou. Seguidamente e ta bai studia na Universidat Katóliko di Nijmegen i ta gradua den antropologia kultural i sosial na 1977. Na 2007 e ta promove na Universidat di Utrecht riba e disertashon *Di ki Manera? A Social History of Afro-Curaçaoans, 1863-1917*. Su promotor tabata Prof.dr. G.J. Oostindie.

## Karera
Despues di gradua na 1977, Allen a bolbe Kòrsou. El a bai traha na Instituto Arkeológiko i Antropológiko di Antias Hulandes (AAINA, awor NAAM), unda e tabata investigadó i desde 1980 tambe  direktor athunto. Aki el a pone e fundeshi pa su disertashon, entrevistando desendientenan di katibu riba e diferente isla antiano. Su meta tabata pa registrá, basá riba historia oral, e bida sosial afrokurasoleño di e époka despues di emansipashon, den e tempu ku a sigui e abolishon di sklabitut.

Na 1999 el a funda su propio büró di investigashon i asesoria, Allen Research & Consultancy. E tabata lektor bishitante na diferente fakultat di Universidat di Kòrsou i a partisipá komo investigadó den diferente proyekto di investigashon riba tereno di diversidat kultural.

Allen a publiká varios buki i un kantidat grandi di artíkulo tokante e islanan di Karibe Hulandes den kua e ta analisá temanan relashoná ku identidat, tradishon kultural, migrashon, género i diversidat kultural.

Na 2021 el a wòrdu nombrá komo profesor partikular di Kultura, Komunidat i Historia i partikularmente relashoná ku e perspektiva lokal i karibense na e fakultat general di Universidat di Kòrsou Dr. Moises da Costa Gomez (UoC). El a kuminsá su orashon ku e poema *Fiami un piki* di e poeta i etnólogo Elis Juliana.

## Honor
Na 2011 Allen a risibí e Premio Boeli van Leeuwen pa su disertashon *Di ki manera: a social history of Afro-Curaçaoans, 1863-1917*. Na 2015 ela risibí e Premio Cola Debrot, e distinshon nashonal mas prestigioso di Kòrsou riba tereno di kultura i arte. E mesun aña Allen a wòrdu kondekorá komo kabayero (*ridder*) den Orden di Oranje-Nassau. Na 2023 el a wòrdu rekonosí ku e Krus di Mérito Kòrsou. Dia 3 di yüni 2024 el a risibí e distinshon *Cultuurfonds Nederland* (antes yama Zilveren Anjer di Prins Bernhard Cultuurfonds di Hulanda) pa su kontribushon importante na herensia kultural i historia di Kòrsou.

## Bibliografia
* 2007 - *Di ki manera? A Social History of Afro-Curaçaoans, 1863-1917*, editorial SWP
* 2022 - *Wanawa Afrika prekolonial, un introdukshon*, editorial SWP
Mito Croes

**Antonito Gordiano (Mito) Croes** (☆ 10 di mei 1946 na Aruba - † 7 di augustus 2016 na Aruba) tabata un politico Arubano di AVP. E tabata minister plenipotenciario di Aruba na Hulanda di 1994 te 2001. Previamente e tabata minister di Structura Estatal Islanan di Antias Hulandes y a fungi temporalmente como minister di Husticia den e prome gabinete Martina. Croes tabata minister di Enseñansa y Bienestar General den e prome gabinete di Aruba bou di Henny Eman. El a keda eligi parlamentario den Parlamento di Antias Hulandes (23 di juli-4 di november 1982; 9 di september 1983-31 di december 1985) y den Parlamento di Aruba (1989-1994). 

## Carera politico
Na 1982 Mito Croes a debuta den politica como nr. 2 riba lista di AVP pa eleccion pa parlamento di Antias Hulandes. El a wordo eligi, pero ta switch pa conseho insular di Aruba na 1983. E mesun aña e ta bolbe den parlamento di Antias Hulandes.
Na 1995 durante su termino como minister plenipotenciario e ta tuma e initiativa pa e simposio di Reino Hulandes cu e tema "Bon gobernacion na pais chikito". Na final di e simposio a forma un comision cu a resulta den e grupo di trabou `Deugdelijkheid van Bestuur' bou di su presidencia. Na oktober 1997 e grupo ta publica e raport conoci como "Rapport Calidad".

Na 2009 e ta haci uso di e hecho cu e habitantenan di nacionalidad hulandes na Antias y Aruba a atkeri derecho di voto pa Parlamento Europeo, basa riba un sentencia di Corte Supremo, e asina yama "Arrest Eman y Sevinger". Riba e lista di candidato di CDA e tabata ocupa posicion diesun y di e 14.000 votonan na Aruba e ta obtene 13.000, sinembargo esaki no ta alkansa pa logra un asiento.

Despues di retira di politica activo e tabata miembro di Conseho di Estado di Reino Hulandes pa Aruba di 2014 te 2016. El a wordo sigui pa Milly Schwengle.

## Bida personal
Croes a studia ley na Tilburg University. E ta inicia su carera como ambtenaar na 1975. Ela encabesa e departamento di structura estatal di e islanan di Antias Hulandes y a sirbi como docente "staats- en bestuursrecht" na Universidad di Antias Hulandes. Na 2006 Croes ta doctora na Tilburg University bou di profesor Ernst Hirsch Ballin riba e disertacion *De herdefiniëring van het Koninkrijk* tocante e relacion estatal entre Hulanda y Antias. Dia 7 di augustus 2016 e ta fayece inesperadamente na e edad di 70 aña. E tabata casa y tata di un yiu homber.

Croes a wordo honra pa Venezuela cu e Orden di Francisco de Miranda y tabata tambe cabayero (*ridder*) den Orden di Leon Hulandes (1990).
Otto Beaujon

**Otto Rudolf Anthony Beaujon** (☆ 6 di novèmber 1915 na Aruba - † 12 di novèmber 1984 na Kòrsou) tabata un polítiko antiano. E tabata promé minister di Antias Hulandes (1971-1972), miembro i presidente di Parlamento di Antias Hulandes, minister di Enseñansa di Antias Hulandes na dos okashon i gezaghebber di Teritorio Insular di Kòrsou (1968-1969).

## Biografia
Beaujon a nase dia 6 di novèmber 1915 na Aruba. Su mayornan tabata Aletta Campbell Pandt i Hendrik Johannes Beaujon, gezaghebber di Aruba di 1911 te 1920. Na edat hoben e ta muda pa Kòrsou, unda su tata a establesé su mes komo notario. E ta optené su Mulo-diploma na Hendrikschool, i despues ta gradua pa e èksamen adjunct-commies i na 1942 pa e èksamen praktizijn (lei). 

Na 1933 e ta drenta den servisio di gobièrnu di Kòrsou. Pa Partido Demokrat (DP) e tabata miembro di Konseho Insular di Kòrsou di 4 di yüni 1954 te 20 di sèptèmber 1955 i atrobe di 14 di desèmber 1957 te 26 di yüni 1959. Na 1955 ta wòrdu nombrá diputado di Teritorio Insular di Kòrsou, inisialmente enkargá ku e kartera di obranan publiko, despues ku asuntunan sosial, asuntunan ekonómiko i salú. Na 1957 e ta wòrdu nombrá gezaghebber interino, kual funshon el a pone abou pa motibu di salú. Na yüli 1960 Beaujon ta wòrdu elegí di nobo komo diputado di finansa. Na 1961 e ta reanudá su karera komo ámtenar, sirbiendo komo sekretario di Teritorio Insular di Kòrsou te su pension dia 6 di mei 1966.

Beaujon tabata miembro di Parlamento di Antias Hulandes di 14 di aprel 1955 te 13 di sèptèmber 1955 i di 23 di sèptèmber 1966 te 16 di mei 1968 i okupando desde 12 di desèmber 1966 e funshon di presidente di parlamento. Seguidamente el a sirbi di 1968 te 1969 komo gezaghebber di Kòrsou. Entre 29 di sèptèmber i 11 di desèmber 1969 el a bolbe drenta Parlamento di Antia Hulandes.

Na desèmber 1969 e ta keda nombrá minister di Enseñansa i Kultura den gabinete Petronia, pero ta retirá den menos ku un aña i promé ku e kaida di e gabinete. Den e siguiente gabinete bou di Ronchi Isa e ta regresá komo minister di Enseñansa, Kultura i Salú. Entre 1 di yüni 1971 i 15 di novèmber 1972 e tabata e di seis promé minister di Antia Hulandes.

Beaujon, kende nunka tabata kasá, ta fayesé 12 di novèmber 1984 na edat di 69 aña.

## Distinshon
Beaujon a risibi e siguiente kondekorashonnan:
* : Ofisial (*Officier*) den Orden di Oranje-Nassau (1962)
* : Gran Cordón den Orden di Libertador (1972)
* : Komendador (*Commandeur*) den Orden di Oranje-Nassau (1973)
* : Gran Krus den Orden di Mérito di Duarte, Sanchez i Mella (1975)